《送郑权尚书南海》
唐代·王建

七郡双旌贵，人皆不忆回。戍头龙脑铺，关口象牙堆。

敕设薰炉出，蛮辞咒节开。市喧山贼破，金贱海船来。

白氎家家织，红蕉处处栽。已将身报国，莫起望乡台。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。